open-index/open-wikipedia-markdown huggingface dataset:
Vartdal kirke

**Vartdal kirke** (Vartdal kyrkje) er en langkirke fra 1876 i Ørsta kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme. Byggverket er i tre og har 360 plasser.

## Historie

Kirken ble bygget i 1876 og vigslet 8. april 1877 av Laurits Ottesen, prost i Søndre Søndmøre Provsti og sogneprest i Hjørundfjord.
Tegningene av kirken er laget av Wilhelm von Hanno og Henrich Ernst Schirmer. De ble utlånte fra Ørsta kirke (bygget 1864), men Vartdal kirke er redusert i lengden i forhold til den. Samme tegninger er brukt til Hareid kirke, som ble bygget omtrent samtidig.
Ansvarlig under byggingen av kirken var byggmester Knut L. Stokkeland fra Vestnes i Romsdal.

På grunn av stormskader måtte kirken restaureres i 1879. Den østre enden ble flyttet om lag en halv meter på murene. Samtidig ble den festet i store steinkar med jernstenger opp mot raftene.

Den nybygde kirken var sparsamt dekorert. Altertavlen var en enkel plate med et forgylt kors. Den ble malt av Jørgen Hurlen, som også malte prekestolen.

Ny altertavle ble malt av Lars Kinsarvik i 1907. Han malte et bilde av Jesus i bønn. Bibelordet under bildet ble malt på nynorsk. Maleriet er en reproduksjon av altertavlen i Johanneskirken i Bergen, malt av Marcus Grønvold i 1894.

I 1927 malte Johan Haddal prekestolen med rosemaling innflettet med bibelske motiv.
I 1938 prydmalte Jonas Peson mye av kirken. Koret og hele austveggen ble dekorert med bibelske motiv i en freskoinspirert stil. Midt bak alteret ble korsfestelsen malt. Altertavlen malt av Kinsarvik ble da flyttet til sørveggen, der den fortsatt henger.

Vartdal kirke fikk orgel i 1914. Det ble bygget og montert av orgelbygger Torkildsen fra Levanger. En belgdrager måtte sørge for luft til orgelet. Nytt orgel fra Vestre orgelfabrikk, Haramsøy, ble montert i 1961. Det ble etter hvert dårlig, og atter et nytt orgel (bygget av Dietrich Johannes Buder) ble vigslet 19. april 2015.

Kirkegården ligger ved kirken. Den har blitt utvidet 4 ganger siden kirken var ny.

I 1976 ble våpenhuset og inngangen endret. Det ble bygget på med garderobe og sanitæranlegg. Inngangen var flyttet mot sør. Etter at sjøen under ekstremvêret Dagmar gravde vekk mye av bakken inn mot kirkegården, ble det satt opp en vernemur i 2013.

Første preken på nynorsk i Vartdal kirke holdt Anders Hovden i julen 1890. Nynorsk liturgi ble tatt i bruk i 1912. Til femtiårs-jubileet i 1927 ble Nynorsk salmebok tatt i bruk.

## Bilder fra Vartdal kirke

Fil:Vartdal kyrkje.JPG| Kirken sett fra sør.
Fil:Kinsarvik_i_Vartdal_kyrkje.jpg|Altertavlen malt av Lars Kinsarvik, henger nå på sørveggen.
Fil:Pesonmaleri 2.jpg|Jonas Peson sine maleri i koret.
Fil:Kyrkjeforebygging.JPG|Vernemur satt opp i 2013 for å hindre at store bølger skal grave ut kirkegården


## Referanser


## Litteratur
* 
* 

## Eksterne lenker
* 
*
Gerard Kuiper

**Gerard Kuiper** (født **Gerrit Pieter Kuiper** 7. desember 1905 i Tuitjenhorn i Noord-Holland, Nederland, død 23. desember 1973 i Mexico by) var en amerikansk astronom.

Kuiper var den første som forutsa eksistensen av Kuiperbeltet i  solsystemet på rent teoretiske grunner i 1951.  Han oppdaget Uranus-månen Miranda, Neptun-månen Nereid og Titans atmosfære.

## Referanser
Edinburgh lufthavn

**Edinburgh Airport** (IATA: **EDI**, ICAO: **EGPH**), (også kalt *Turnhouse*) ligger i Edinburgh i Skottland, og er den 8. største flyplassen i Storbritannia.  Den ligger 13 km fra Edinburgh sentrum.

Edinburgh Airport er eid av BAA plc, selskapet som også eier London Heathrow, London Gatwick, London Stansted Airport, Glasgow International, Aberdeen og Southampton. 

Det nåværende terminalbygget, designet av Robert Matthew, ble bygd i 1977 og har blitt oppgradert de senere år, med nye parkeringsfasiliteter og en større ankomsthall. Et nytt kontrolltårn sto ferdig i 2005.

## Ruter

*Aer Arann (Cork, Galway)
*Aer Lingus (Dublin)
*Air France
**flys av CityJet (London-City, Paris-Charles de Gaulle)
*Air Transat (Toronto-Pearson)
*BH Air (Bourgas, Varna, Plovdiv)
*bmi Regional (Brussel, København, Leeds/Bradford, Manchester, Zürich)
*bmibaby (Birmingham, Cardiff, East Midlands)
*British Airways (London-Gatwick, London-Heathrow)
**flys av BA CityFlyer (London-City)
*Cimber Air (Billund)
*Delta Air Lines (New York-JFK) 
*easyJet (Alicante, Amsterdam, Belfast-International, Bristol, Dortmund, Genève, Kraków, London-Gatwick, London-Luton, London-Stansted, Madrid, Milano-Malpensa, München, Nice, Palma de Mallorca, Paris-Charles de Gaulle)
*Eurocypria Airlines (Larnaca, Paphos)
*Flybe (Belfast-City, Birmingham, Cardiff, Exeter, Manchester, Newquay, Norwich, Rennes, Southampton)
**flys av Loganair (Inverness, Isle of Man, Kirkwall, Lerwick, Sumburgh, Stornoway, Wick)
*Flyglobespan (Alicante, Arrecife, Barcelona, Dubrovnik, Faro, Funchal, Geneva, Ibiza, Málaga, Nice, Palma de Mallorca, Paphos, Pula, Rome-Fiumicino, Sharm el-Sheikh, Tenerife-Sør, Toronto-Hamilton) 
*Germanwings (Køln/Bonn)
*Jet2.com (Avignon, Chambery, La Rochelle, Murcia, Pisa, Praha, Toulouse)
*Karthago Airlines (Monastir)
*KLM Royal Dutch Airlines (Amsterdam)
**flys av KLM Cityhopper (Amsterdam)
*Lufthansa (Frankfurt)
*Norwegian Air Shuttle (Oslo, Bergen)
*Onur Air (Bodrum, Dalaman)
*Ryanair (Alicante, Berlin-Schönefeld, Billund, Bournemouth, Bratislava, Bremen, Dublin, Frankfurt-Hahn, Kraków, Łódź, Málaga, Marseille, Palma de Mallorca, Pisa, Poznan, Shannon, Stockholm-Skavsta, Weeze, Wrocław)
*Scandinavian Airlines System (Stockholm-Arlanda)
*Thomsonfly (Palma de Mallorca) [sommerrute]
*Widerøe (Bergen)

### Frakt
*Atlantic Airlines (Coventry)
*DHL (East Midlands)
**flys av Exin (Aberdeen)
*Jet2.com (East Midlands, London-Stansted)
*Titan Airways (Bristol, London-Stansted)
*UPS
**flys av Star Air (Köln, East Midlands)

## Eksterne lenker
* 
* Edinburgh lufthavn på World Aero Data *(engelsk)*
* «Edinburgh airport news stories» på UK Airports*(engelsk)*
Toyota Auris

**Toyota Auris** (2006–) er en familiebil fra japanske Toyota.

I Norge erstattet den litt mindre Toyota Corolla kombicoupé, og ble også kalt Corolla i enkelte andre land.

Første utgave (E150, 2006–12) var en kombicoupé med to bensinmotorer (1,4/97 hk og 1,6/124 hk) og tre dieselmotorer (1,4, 2 og 2,2 l på 90, 126 og 177 hk), mens HSD (2010–) var med Hybrid Synergy Drive.

Andre utgave (E180, 2012–18) var litt større, men hadde samme motorvalg og kunne påmonteres tilhengerfeste. Stasjonsvognen Touring Sports kom i 2014.

Tredje generasjon (2018–) er litt lengre og lavere, bygd på plattformen Toyota New Global Architecture (TNGA). Den selges i Norge som Toyota Corolla og fås her kun med hybridmotor og kombi eller stasjonsvogn.

## HSD
Toyota Auris HSD er den første fullhybridbilen som er serieprodusert i Europa. Modellen som hører til i kompaktklassen (C-segmentet) ble lansert i Norge i september 2010. HSD-modellen deler E150-plattformen med Toyota Auris og Toyota Corolla.

Konseptet ble vist første gang på bilutstillingen i Frankfurt i 2009. Denne utgaven hadde den såkalte Toyota Hybrid Synergy Drive-teknologien, 18" lettmetallfelger med dekk med lav rullemotstand, stor bakspoiler, senket karosseri, seter, dashbord og paneler med skinntrekk, instrumentbelysning i hybridblå farge og tak med solcellepanel.

Produksjonsmodellen ble vist på bilutstillingen i Genève i 2010. Serieproduksjonen startet i mai 2010 på Toyotas anlegg i Burnaston. Bilen kom i salg i Storbritannia 1. juli 2010. Motor- og hybridteknologien er den samme som i Toyota Prius med en 1,8 liters bensinmotor med 4 sylindre og Atkinsonsyklus. Bilen har en batteripakke med nikkel-metallhydrid-batterier (NiMH). Drivstofforbruket ved blandet kjøring er 0,39 l/mil og utslippet av karbondioksider er 89 g/km etter de europeiske standardnormene.

## Bilder

2007 Toyota Corolla (ZRE152R) Conquest Seca 5-door hatchback (2015-07-03) 01.jpg|Oktober 2006–2012
2017 Toyota Corolla (ZRE182R) Ascent hatchback (2018-08-06) 04.jpg|August 2012–18
2017 Toyota Auris Design TSS VVT-I Estate 1.2.jpg|Touring Sports
2018 Toyota Corolla (MZEA12R) Ascent Sport hatchback (2018-11-02) 01.jpg|2018– (Corolla)


## Referanser
Kayleigh

**Kayleigh** er et kvinnenavn som opprinnelig kommer av navnet Katarina, som kommer av det greske navnet Aikaterine som har en usikker opprinnelse. Katarina har senere blitt knyttet til det greske ordet *katharós* som betyr «ren». Katarina har blitt forkortet til Kay, som sammen med endelsen -lee har blitt til Kaylee, som i sin tur har fått varianten Kayleigh. Kayleigh er også en anglifisert form av det gæliske ordet *céilidh*, en tradisjonell gælisk dans. Kayleigh er også i slekt med navnet Kaia.

## Utbredelse
Det er i 2007 6 mennesker i Norge som har Kayleigh som første eller eneste fornavn.

Noen har påstått at det var daværende sanger Fish i rockebandet Marillion som først brukte skrivemåten Kayleigh i sangen av samme navn i 1985. Det stemmer ikke – navnet var i bruk før Fish brukte det. Men navnet ble mer populært en periode etter at sangen ble en hit. Før 1975 var Kayleigh ikke blant de 100 vanligste jentenavnene i Skottland. I 1997 lå navnet på 30.-plass i navnestatistikken, og i 2006 på 56.-plass. I England og Wales var Kayleigh det 86. vanligste jentenavnet i 2002, men det hadde falt ut av lista over de 100 mest populære navnene i 2006.

|}

## Referanser


## Eksterne lenker
*
The Like

**The Like** er en jenteband fra California, USA, som består av Z Berg, Tennessee Thomas, Annie Monroe og Laena Geromino.

Gruppen ble dannet av Z, Tennessee og tidligere medlem Charlotte Froom i 2001, da de var 15 og 16 år gamle. De har vært på turne med mange store band som Maroon 5, Phantom Planet, Kings of Leon, Tori Amos og sist Arctic Monkeys.

I 2008 sluttet Charlotte i bandet, men med to nye medlemmer og ny sound slapp The Like i juni 2010 sitt andre studioalbum *Release Me*.

## Diskografi
### EP
* *[[I Like The Like]]*
* *[[...And The Like]]*
* *[[Like It or Not]]*

### Album
* 2005 *[[Are You Thinking What I'm Thinking?]]*
* 2010 *[[Release Me (The Like-album)|Release Me]]*

### Singler
* 2005 *What I Say and What I Mean*
* 2006 *June Gloom*
* 2010 *He's Not a Boy*
* 2010 *Wishing He Was Dead*

## Eksterne lenker
* 
*
Rindal kirke

**Rindal kirke** er en langkirke fra 1874 i Rindal kommune, Trøndelag fylke. Den er en del av Den norske kirke og hører til Orkdal prosti i Nidaros bispedømme. Den 26. september 2014 ble kirken rammet av en brann i klokketårnet som ble raskt slukket.

Byggverket er i tømmer og har 420 plasser.

## Referanser


## Litteratur
* 
* 

## Eksterne lenker
* 
* Rindal kirke hos Den norske kirke
*
Julian Simon

**Julian Lincoln Simon** (født 12. februar 1932, død 8. februar 1998) var professor innen business administration ved the University of Maryland og en *Senior Fellow* ved Cato Institute. Han skrev mange bøker og artikler især om miljø- og ressursøkonomi. Han er mest kjent for sitt arbeid innen befolkning, naturressurser og immigrasjon. Han var kjent for synet at det var mulig med uendelig med ressurstilgang og ubegrenset befolkningsvekst, understøttet av teknologisk fremskritt (en cornucopianer). Hans verk er ofte sitert av libertarianere som understøttelse for deres argumentasjon. 

## Bøker
* *The Ultimate Resource * (1981), ISBN 0-85520-563-6
* *The Ultimate Resource II* (1996), ISBN 0-691-00381-5
* *The Resourceful Earth: A Response to "Global 2000"* (1984), ISBN 0-631-13467-0, Julian Simon & Herman Kahn, eds
* *The Economic Consequences of Immigration into the United States*
* *Effort, Opportunity, and Wealth: Some Economics of the Human Spirit*
* *Good Mood: The New Psychology of Overcoming Depression* ISBN 0-8126-9098-2 (Forord av Albert Ellis og Kenneth Colby)
* *The Hoodwinking of a Nation* ISBN 1-56000-434-7 (hard), ISBN 1-4128-0593-7 (soft)
* *A Life Against the Grain: The Autobiography of an Unconventional Economist* ISBN 0-7658-0532-4
* *Scarcity or Abundance? A Debate on the Environment* (1994), (med Norman Myers), ISBN 0-393-03590-5
* *The Philosophy and Practice of Resampling Statistics*
* *Basic research methods in social sciences: The art of empirical investigation*, ISBN 0-394-32049-2
* *Resampling: A Better Way to Teach (and Do) Statistics* (med Peter C. Bruce)
* *The Science and Art of Thinking Well in Science, Business, the Arts, and Love*
* *Economics of Population: Key Modern Writings*, ISBN 1-85278-765-1
* *The State of Humanity*, ISBN 1-55786-585-X
* *It's Getting Better All the Time : 100 Greatest Trends of the Last 100 Years* av Stephen Moore, Julian Lincoln Simon ISBN 1-882577-97-3 *manuskript ferdigstilt etter hans død av Stephen Moore*

## Referanser


## Eksterne lenker
* Tekster av Julian L. Simon tilgjengelig på WWW
* Liberty Institute First Annual Julian L. Simon Memorial Lecture
* The Simon Market in Science Claims
* Julian Simons veddemål med Paul Ehrlich
* Julian Simons veddemål med David South
* Julian Simon Remembered It's A Wonderful Life
* FMN and Heartland: Remembering Julian Simon
* Reason Magazine: David Foreman vs. the Cornucopians
* MIT Technology Review: Environmental Heresies
* The Julian L. Simon Memorial Award
* MercatorNet: Population
Kandalaksja

**Kandalaksja** (russisk: Кандалакша, finsk: *Kantalahti*, også *Kandalax* eller *Candalax* på eldre kart, karelsk: *Kannanlakši* (der *laksji* betyr «vik», og Kanda er navnet på elven som som løper gjennom byen) skoltesamisk: *Käddluhtt*), er en by i Murmansk oblast i Russland. Den ligger innerst i Kandalaksjabukta i Kvitsjøen, 277 km fra Murmansk. Byen hadde .

## Historie
Trolig oppstod bosetningen på 1000-tallet. På 1200-tallet ble det en del av republikken Novgorod, sammen med den sørligste delen av Kolahalvøya, og i 1478 ble det annektert av storfyrstedømmet Moskva.

I 1915 startet byggingen av en havn, og i 1918 åpnet jernbanen mellom Moskva og Murmansk som gikk gjennom byen.

I 1932 ble Kandalaksjas naturressurser oppdaget, og i dag har byen aluminum- og gruveindustri. Siden 1986 er Kandalaksja vennskapsby med Piteå, 700 km unna i Sverige.

## Galleri

Fil:Kandalaksha station (Murmansk region).jpg|Byens jernbanestasjon.


## Referanser


## Eksterne lenker
*
Åram kirke

**Åram kirke** (Åram kyrkje) er en langkirke fra 1927 som nå ligger i Vanylven kommune i Møre og Romsdal etter en grenseregulering mellom Vanylven og Sande kommune. Den er en del av Den norske kirke og hører til Søre Sunnmøre prosti i Møre bispedømme.

I 1964 ble det satt opp et tilbygg for toalett foran hovedinngangen, og i 1987 ble kirken isolert ved at man la ny kledning på utsiden av den gamle. Da ble også vinduene skiftet og golvet isolert.

Byggverket er i tre og har 300 plasser.

Det er kirkegård ved kirken.

## Litteratur
* 
* 

## Eksterne lenker
* 
* Kulturnett Møre og Romsdal
*
Eid kirke (Rauma)

**Eid kirke** er en langkirke i Eidsbygda i Rauma kommune i Møre og Romsdal fylke. Den er en del av Den norske kirke og hører til Indre Romsdal prosti i Møre bispedømme.

Kirken ble bygd i 1797 (trolig innviet 31. juli 1797), og er av treverk, og har 200 plasser. Den er påbygd to ganger, i 1872 og 1874, da ble den blant utvidet ved at koret ble inkludert i kirkeskipet samtidig som et nytt kor og lite sakristi ble bygd til mot øst. Opprinnelig var tårnet midt på kirken, men ble ved ombyggingen 1872-1874 flyttet til taket av våpenhuset. I 1862 ble Eid eget prestegjeld og kirken ble fra da av hovedkirke.

Kirkestedet er nevnt første gang i 1440, også nevnt i Trondhjems Reformats 1589, men trolig kom den første kirken på 12-1300-tallet. Det skal da ha vært en stavkirke. På 1700-tallet skal kirken ha vært «brøstfeldig» (forfallen, skrøpelig).

Den eldste klokken er fra 1751, ny klokke ble anskaffet i 1947.

## Interiøret
Altertavlen er fra 1660, i alle fall står dette årstallet på tavlen, og den er trolig laget av samme kunstner som laget altertavle til Haram kirke. Den ble restaurert av Ragnvald Einbu i 1916.

Døpefonten er gammel og kommer fra Lesja. Den har årstallet 1519.

Gamlekirken hadde et antemensale fra omkring år 1275 med 12 motiv fra Jesu liv. Dette havnet i Bergen Museum i 1840-åra. Det er et av det mest verdifulle kunstverket i landet fra middelalderen.

Et antependium fra 1677 som stod i gamlekirken, er nå på Norsk Folkemuseum i Oslo. Det er i svært dårlig tilstand. Antependiet ble donert av «sølvfuten» på Gjermundnes, Ivar Andersen, og kona Anna Munthe, datter av Ludvig Munthe (biskop). De donerte trolig også en sølvkalk og prekestolen.

## Referanser


## Kilder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210

## Eksterne lenker
* 
* Altertavle Eid kirke, foto Digitalt museum
*
Z Berg

**Elizabeth «Z» Anne Berg** (født 28. juni 1986) er vokalist og gitarist i rockegruppen The Like.
Hun er datter av produsenten Tony Berg som har signert bl.a Beck til Geffen Records.

## Eksterne lenker
* 
*
Charlotte Froom

**Charlotte Froom** (født 17. juli 1986) var bassist i rockegruppen The Like fra oppstarten og frem til 2009. Hun er datter av produsenten Mitchell Froom, som har produsert band som The Corrs, Sheryl Crow og Phantom Planet.

## Referanser


## Eksterne lenker
*
Tennessee Thomas

**Tennessee Thomas** (født 17. desember 1984) spiller trommer i den amerikanske rockegruppen The Like.

## Eksterne lenker
* 
*
Bojan Križaj

**Bojan Križaj** (født 3. januar 1957 i Kranj) er en tidligere jugoslavisk alpinist. Han ble regnet som en av de beste slalåm- og storslalåmkjørerne i 1980-årene.

Han debuterte i verdenscupen i 1976, og fikk sin første pallplassering sesongen 1977/78, med tredjeplass i slalåmrennet i Madonna di Campiglio. To år senere, 20. januar 1980, vant han sin første verdenscupseier i Wengen. Det var samtidig den første seieren til en jugoslavisk alpinist i verdenscupens historie. I løpet av karrieren vant han ytterligere sju renn.

Hans beste sesong var 1986/87, da han vant disiplincupen i slalåm, den eneste delcupen som ikke ble vunnet av sveitseren Pirmin Zurbriggen dette året. Den beste plasseringen i sammenlagtcupen var en fjerdeplass fra sesongen 1979/80.

I de store mesterskapene kom Križaj bare en gang i fremste rekke. Under OL 1980 i Lake Placid mistet han bronsemedaljen i storslalåm med fattige fire hundredels sekund, og kom på fjerdeplass. Fire år senere, under OL i Sarajevo,  måtte han nøye seg med niendeplass i storslalåm. Den eneste mesterskapsmedaljen kom under VM 1982 i Schladming, der han tok sølv i slalåm bak Ingemar Stenmark.

Bojan Križaj la opp som alpinist i mars 1988.

## Verdenscupseire

## Referanser


## Eksterne lenker
*
Kandalaksjabukta

**Kandalaksjabukta** (russisk: Кандалакшский залив – *Kandalaksjskij zaliv*, karelsk: *Kandalakši* eller *Kandalahti* – «bukta til elva Kanda») er ei havbukt i republikken Karelia og Murmansk oblast i det nordvestre Russland. Den er en av fire store havbukter i Kvitsjøen. De andre er Onegabukta, Dvinabukta og Mezenbukta. Nord for Kandalaksjabukta ligger Kolahalvøya.

Elvene Umba, Niva, Kovda og Kanda løper ut i Kandalaksjabukta. Den eneste større byen ved bukta er Kandalaksja. 

## Referanser
Harøy kirke

**Harøy kirke** er en langkirke fra 1934 i Ålesund kommune (til 2020 i Sandøy kommune), Møre og Romsdal fylke. Den er en del av Den norske kirke, Møre bispedømme. Fra 1.1.2020 hører denne kirken til Nordre Sunnmøre prosti.

Byggverket er i tre og har 340 plasser.

## Litteratur
* 
* 

## Referanser



## Eksterne lenker
* 
* 
* Harøy kirke på Digitalt Museum
Morris & Co.

**Morris, Marshall, Faulkner & Co.** (1861&ndash;1875) og det etterfølgende firmaet **Morris & Co.** (1875&ndash;1940) var et firma for interiør og dekor som ble grunnlagt av pre-rafaelitten og formgiveren William Morris.

Morris, Marshall, Faulkner & Co., med undertittelen «Fine Art Workmen in Painting, Carving, Furniture and the Metals», ble grunnlagt i fellesskap av Morris, Ford Madox Brown, Edward Burne-Jones, Charles Faulkner, Dante Gabriel Rossetti, P. P. Marshall, og Philip Webb i 1861 for å skape og selge kunsthåndverk inspirert av middelalderen til middelklassens hjem i løpet av viktoriatiden.

Selskapet ble oppløst i 1875 og reorganisert under Morris eneledelse som *Morris & Co.*

I 1871 var firmaet Morris & Co. ansvarlig for glassmaleriene i vinduene i *Allehelgenkirken* i landsbyen Wilden i nærheten av Stourport-on-Severn. Disse ble formgitt av Edward Burne-Jones for Alfred Baldwin, familien til hans nevø.

Selv om firmaets mest innflytelsesrike periode var i løpet av Arts and Crafts-bevegelsen i Storbritannia på 1880- og 1890-tallet, fortsatte firmaet i mindre grad fra den første verdenskrig og til det ble nedlagt i 1940.

## Se også
* Det pre-rafaelittiske broderskap
* Arts and Crafts-bevegelsen
* Glassmaleri

## Eksterne lenker
* William Morris; Crafting the Useful and the Beautiful, at the Huntington Library (engelsk)
*  Morris & Co. by David Cody, at the Victorian Web (engelsk)
* Merton Abbey (engelsk)
Fylkesvei 151 (Finnmark)

**Fylkesvei 151 (Fv151) i Finnmark** gikk mellom Tufjord og Kalven på Rolvsøya i Måsøy kommune. Veien var 11,7&nbsp;km lang.

2019 ble veien del av fylkesvei 8040.

## Kommuner og knutepunkter

*Kommunal veg fra Været til Kjerkeneset
*Tufjord
* fra Gunnarnes mot  Gunnarnes–Havøysund →  Havøysund
* Gunnarnes kapell
*Endepunkt Torvvika ved Kalven

## Referanser


## Eksterne lenker
* Vegvesenets vegkart
Larsnes kirke

**Larsnes kirke** (tidligere *Larsnes kapell*) er en arbeidskirke fra 1989 i Sande kommune, Møre og Romsdal fylke.

Byggverket er i betong og tre og har 250 plasser.

Altertavlen ble laget av Anne-Brit Krag i 2000. Orgelet (fra Vestlandske orgelverkstad) ble bygget i 1971 for Spjelkavik kirke og kom til Larsnes i 1992.

Kirkekontoret for Sande er ved Larsnes kirke,

Det er kirkegård sørøst for kirken.

## Referanser


## Litteratur
*
Sande kirke (Møre og Romsdal)

**Sande kirke** (Sande kyrkje) er en langkirke fra 1880 i Sande kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme.

Byggverket er i tre og har 400 plasser.

## Referanser


## Litteratur
* 
* 

## Eksterne lenker
* 
*
Sandøy kirke

**Sandøy kirke** er en åttekantet kirke fra 1812 i Ålesund kommune (til 2020 i Sandøy kommune) i Møre og Romsdal fylke. Den er en del av Den norske kirke, Møre bispedømme. Den 1. januar 2020 ble den overført fra Molde domprosti til Nordre Sunnmøre prosti. 

Byggverket er i tømmer og har 250 plasser. Altertavlen fra 1818 er laget av Tavle-Jacob.

## Referanser


## Eksterne lenker
* 
*
Skodje kirke

**Skodje kirke** er en langkirke fra 1860 i Skodje, Ålesund kommune, Møre og Romsdal fylke. Byggverket er i tømmer og har 350 plasser.

Altertavlen ble egentlig laget til den gamle kirken av kunstneren Jakob Sørensen Giskegaard, bedre kjent som Tavle-Jacob. Kirken fikk sitt første orgel i 1910, da kirken feiret sitt 50-årsjubileum. 

Kirken har blitt restaurert og pusset opp flere ganger og interiøret ble endret i 1908. Det var en stor oppussing i 1960 da kirken fikk et trehvitt gulv. I 1970 fikk kirken innsatt glassmaleri til sideveggene i koret laget av arkitekt Solem og glassmester Rasmussen.

## Referanser


## Litteratur
* 

## Eksterne lenker
* Skodje kyrkje, *Kulturnett*
* 
*
Svend Karlsen

**Svend Viking Karlsen** (født 6. oktober 1967 i Drammen, Buskerud) er en norsk tidligere strongman, styrkeløfter og kroppsbygger. Han er mest kjent for å ha vunnet strongman-konkurransen Verdens sterkeste mann i 2001. Karlsen var gift med nå avdøde Lene Alexandra Karlsen, som han har sønnen Svend Alexander sammen med. Tidligere var han sammen med den jevnaldrende kroppsbyggeren Nanna Bjone.

## Biografi

Svend Karlsen ble født 6. oktober 1967, og vokste opp i Krokstadelva utenfor Drammen. Senere har han bodd ti år i Kristiansand, før han flyttet tilbake til Krokstadelva. Karlsen slo for alvor gjennom i styrkeløft da han som 18-åring i løpet av første halvår 1986 vant gull i både junior-NM og nordisk juniormesterskap, vant sølvmedlaje i senior-NM, og vant bronsemedalje i junior-EM. Han var opprinnelig med i troppen som 6. september 1986 skulle reise til junior-VM i India, men Norges Idrettsforbund fikk mistanke til ham etter å ha mottatt tips om at han hadde brukt anabole steroider. Han ble derfor innkalt til dopingprøve 22. august 1986. Dopingprøven var positiv, og Karlsen fikk en to års utestengelsesdom fra NIF. Mens Karlsen var utestengt for doping, meldte han seg på Stavanger Grand Prix i kroppbygging, som skulle gå av stabelen 9. april 1988. Da det ble oppdaget at han var utestengt for dopingmisbruk fikk han ikke delta.

Etter utestengelsen gjorde Karlsen comeback i styrekløft i 1989, hvor han som 21-åring vant NM-gull i sin vektklasse, samt kongepokalen for beste løfter uavhengig av vektklasse. Under NM satte han bl.a. verdensrekord for juniorer med 350 kg i markløft. Karlsen vant deretter bronsemedalje i junior-VM og junior-EM, og kom på 4.-plass i senior-EM, før han la styrkeløft på hylla for å satse på kroppsbygging. Han ble norgesmester i kroppsbygging allerede i 1990, og fortsatte med gode plasseringer både nasjonalt og internasjonalt.

## Resultater og meritter i strongman

### Norges sterkeste mann

### Nordens sterkeste mann

### Europas sterkeste mann

### Verdens sterkeste mann

### Arnold Strongman Classic

## Resultater og meritter i styrkeløft

## Referanser


## Eksterne lenker
*
NRK3

**NRK3** er en TV-kanal fra NRK. Kanalen er en underholdningskanal for unge voksne, med hovedvekt på aldersgruppen mellom 12 og 29 år. På dagtid, fra 06.00 til 19.30, har NRK Super sendinger på kanalen, men etter 19.30 tar NRK3 over. Kl 06.00 er Super tilbake.

NRK3 startet sendingene 3. september 2007, og er tilgjengelig i hele Norge med sendinger i det digitale bakkenettet, satellittsendinger og kabel-TV. 1. februar 2011 ble kanalen *NRK3 HD* lansert. Denne sender de samme programmene som NRK3, men vil sende tilgjengelige programmer i HD-kvalitet og øvrige program oppkonvertert til HD-kvalitet.

Kanalen hadde en markedsandel på 3,5 % i første kvartal av 2012.

## Referanser
Dyrkorn bedehuskapell

**Dyrkorn bedehuskapell** er en langkirke i Fjord kommune i Møre og Romsdal fylke.

Kapellet har 100 plasser. Det brukes til gudstjeneste en gang i året og fungerer også som lokalt grendehus

## Referanser


## Litteratur
*
Ponoj

**Ponoj** (russisk: *Поной*, tersamisk: *Пыэннэ*, *Pɨenne*) er ei elv på Kolahalvøya, i Murmansk oblast i Russland. Den er den lengste elva på Kolahalvøya og er 426 kilometer lang. Nedbørfeltet er på .

Ponojs kilder ligger midt inne på Kolahalvøya, i den vestre delen av Kejvyhøydene, rundt 50 km øst for Lovozero. Elva bukter seg deretter østover gjennom et landskap preget av åser og myrlendte sletter mesteparten av sitt løp. Det kommer flere sideelver inn fra nord, hvorav den største er Atsjerjok. I likhet med hovedelva så har også disse sine kilder i Keivyhøydene, som danner hovedvannskillet på halvøya.

Nedenfor samløpet med den største sideelva fra sør, Purnatsj, skifter Ponoj karakter og renner ned gjennom en brattsidet, canyonlignende dal med mange stryk. Den har sitt utløp i Kvitsjøen ved Kapp Korabelnij, helt øst på Kolahalvøya.

Elva fryser over i månedsskiftet oktober/november og forblir frosset til første halvdel av mai.

Ponoj er en særdeles produktiv lakseelv, og er blitt meget populær blant europeiske fisketurister.

## Referanser
Stordal kirke

**Stordal kirke** (Stordal kyrkje) er en langkirke fra 1907 i Fjord kommune, Møre og Romsdal fylke. Den erstattet Stordal gamle kirke som sognekirke.

Byggverket er i tre og har 270 plasser. Arkitekt for kirken var Jens Z. M. Kielland.

## Kirkegården

Kirkegården ligger rundt kirken onkranset av et hvitmalet tregjerde. På kirkegården er det oppført en minnestein for Stordals første ordfører, Lars Martinussen Kirkebøe (1845-1943). Også Niels Olsen Svee (1758-1789), lærer, handelsreisende og salmedikter, har en minnestein ved Stordal kirke.

## Referanser


## Eksterne lenker
* 
*
Geiranger kirke

**Geiranger kirke** er en åttekantet kirke fra 1842 i Stranda kommune i Møre og Romsdal fylke. Byggverket er i tømmer og har 114 sitteplasser. Arkitekt for kirken var Hans Klipe.

Geiranger kirke er sognekirke i Geiranger menighet i Austre Sunnmøre prosti, Møre bispedømme.

Dagens kirke er den tredje på stedet. Det har trolig vært kirke der siden rundt 1450 og den er nevnt første gang i Trondhjems Reformats 1589. Den er også omtalt i 1665, 1709 og 1722. Koret og skipet var «halvt af stav og halvt af tømmer», halve taket ble rasert av storm i 1720. Den første kirken ble revet i 1742 og i 1744 sto ny kirke ferdig. Det var en korskirke 
som brant ned 2. juli 1841.

Kirken er smykket ut av treskjærer Einar Flydahl i anledning kirkens hundreårsjubileum. Altertavlen er skåret av Flydal og malt av Harald Brun i 1902, og forestiller Kristus som trøster. Kirkeklokken er fra 1899. Kirken fikk sitt første orgel i 1906, et harmonium som fremdeles står i kirken og brukes ved enkelte anledninger. I 1964 ble det anskaffet et 7-stemmers orgel fra Vestre. Dette ble byttet ut i 2016 da kirken fikk sitt nåværende instrument,  et orgel fra Ryde&Berg med 10 stemmer.
## Bilder

Fil:Geiranger kyrkje Wilse 1905.jpeg|Langvegg, foto omkring 1905. 
File:Norge. Merok. Geiranger - NB MS G4 0041.jpg|Strandstedet Meråk med kirken bak ca 1900 
File:Geiranger kirke, Geiranger kyrkje, Møre og Romsdal - Riksantikvaren-T316 01 0041.jpg|Sett mot fjorden 1904 
File:Geiranger kirke, Geiranger kyrkje, Møre og Romsdal - Riksantikvaren-T316 01 0048.jpg|Kortvegg 
File:Geiranger kirke, Geiranger kyrkje, Møre og Romsdal - Riksantikvaren-T316 01 0050.jpg|Kortvegg 
File:Norge fremstillet i Tegninger - no-nb digibok 2009113013003-153.jpg|Tegning fra 1800-tallet foto: Nasjonalbiblioteket


## Referanser

## Eksterne lenker
*
Edøy kirke

**Edøy kirke** er en langkirke fra 1885 i Smøla kommune i Møre og Romsdal fylke. Den er en del av Den norske kirke og hører til Ytre Nordmøre prosti i Møre bispedømme.

Byggverket er i tre og har 365 plasser. Oppføringen av kirken ble muliggjort av pengegaver. Den utflyttede smølaværingen Nils H. Schølberg gav mesteparten av pengene.

I 1942 ble kirken restaurert med nytt og større tilbygg over hovedinngangen. I 1963 ble kirken malt innvendig og i 1975 ble den restaurert på nytt. Taket ble reparert og omlagt med ny skifer i 1990.

## Referanser


## Eksterne lenker
* 
*
Wyke Bayliss

**Wyke Bayliss** (født 21. november 1835 i Madeley i Shropshire, død 5. april 1906) var britisk billedkunstner og forfatter.

Bayliss' kunst er løselig assosiert med pre-rafaelittene, mens andre vil først og fremst karakterisere ham som en typisk viktoriansk kunstner. Hans kunstneriske karriere besto bortimot utelukkende av å male interiører i engelsk og europeiske kirker og katedraler.

Bayliss ble født i Madeley i Shropshire som andre sønn av Anne Wyke og John Cox Bayliss, en jernbaneingeniør og matematisk tegner. Han fikk en solid, arkitektonisk utdannelse i å tegne under veiledning av sin far. Han studerte senere ved Royal Academy og School of Design ved Somerset House. Hans kunstnerkollega og tidvis også venn, James McNeill Whistler, omtalte ham hånlig som «Bayliss, Michel Angelo fra Middlesex».

Han var kjent på slutten av viktoriatiden som en akademisk kunstautoritet. Han ble tilknyttet pre-rafaelittene og han betraktet John Millais, Frederic Leighton, William Holman Hunt og Edward Burne-Jones som sine venner.

Bayliss sendte sine beste verker til Royal Society of British Artists og ble innvalgt som medlem i 1865. I 1884 foreslo han Whistler til å bli valgt inn i komiteen, men han kom snart i opposisjon til Whistlers politikk for å modernisere og ekspandere organisasjonen. Whistler ble president i juni 1886, men ble etterfulgt av Bayliss i 1888 som en del av reorganiseringen av organisasjonen da den ble delt mellom de detaljorienterte og de impresjonistiske kunstnerne. Han beholdt denne stillingen fram til sin død i 1906.

Bayliss selvbiografi *Olives* ble utgitt posthumt i 1906. Han var profilert skribent på emner om kunst og estetikk, og skrev også poesi.

Bayliss ble adlet i 1897.

Han giftet seg med Elise Letitia Broade, men ekteskapet var barnløst. Ekteparet bodde i Clapham Park i London hvor han døde etter en kort tids sykdom.

## Referanser


## Eksterne lenker
* ArtNet: Sir Wyke Bayliss – tre malerier
Liabygda kirke

**Liabygda kirke** (Liabygda kyrkje) er en langkirke fra 1917 i Stranda kommune, Møre og Romsdal fylke.

Byggverket er i tre og har 165 plasser.

## Referanser


## Litteratur
* 
* 
* 
* 

## Eksterne lenker
* Stranda menighet
* 
* Kulturnett Møre og Romsdal: Liabygda kyrkje
*
Jackpot

:*Se [[Jackpot (andre betydninger)]] for andre betydninger av Jackpot.*

Ordet **jackpot** stammer opprinnelig fra et poker-spill, hvor et par knekter behøvdes for å åpne «potten» og starte budgivningen.

Ellers brukes ordet om ekstra store premier i pengespill. I Norsk Tippings lotterier (Lotto, Viking Lotto, Joker, Tipping og Extra) blir det jackpot om ingen vant forrige runde, og premien overføres til neste uke. Jackpot er også en fast stor premie i spilleautomater.

## Historie
Så langt tilbake som på 1820-tallet var poker et spill hvor bare 4 personer kunne spille samtidig, samt at bare 20 av kortene i kortstokken ble brukt. I løpet av de neste tiårene utviklet imidlertid spillet seg og hele kortstokken på 52 kort ble da tatt i bruk, og på denne måten kunne enda flere spillere spille samtidig. På 1860-tallet gjennomgikk pokerspillet en forbedring som førte til at jackpot-begrepet dukket opp. En regel som innebar at man måtte ha en hånd som hadde minst to knekter før man kunne komme med en innsats ble innført. Hvis en spiller alene hadde en slik hånd vant han de akkumulerte og innledende innsatsene som lå i potten. Ettersom knekt på engelsk er 'Jack' og en pott er 'pot' ble begrepet **jackpot** raskt etablert.

## Bruk i språket
Ordet «jackpot» har siden sin opprinnelse vært koblet til gambling, men brukes nå bredere enn hva som opprinnelig var tilfellet. I dag brukes i all hovedsak «jackpot» om spesielt store gevinster innenfor gambling og spill. «Jackpot» kan også brukes som et uttrykk, omtrent som «bingo», og «Jackpot» brukes som regel om noe uventet, mens «bingo» ofte er forutsett.

## Referanser
Sunnylven kirke

**Sunnylven kirke** (Sunnylven kyrkje) er en langkirke fra 1859 i Stranda kommune, Møre og Romsdal fylke. Kirken står i tettstedet Hellesylt, like ved fossen. Byggverket er i tømmer og har 400 plasser.

## Tidlegere kirker i Sunnylven

Det har vært kirke i Sunnylven siden middelalderen. Den første stod på Korsbrekke og var trolig bygget rundt 1150. Det tidligste man finner den nevnt i skriftlige kilder er i Aslak Bolts jordebok fra rundt 1433. Dette skal ha vært en stavkirke i korsform. I 1720 var kirken «af et Guds veir meget ruineret, taget, kjøler og vindski var næsten afblæst». Denne kirken ble tatt av skredet «Korsbrekkfonna» 15. mars 1727. Til å erstatte den ble det bygget en korskirke på Hellesylt i 1730. Korskirken ble revet i 1858 for å gi plass den nåværende kirken. Gamlekirken var da blitt for liten.

## Beretninger om kirkestedet

Hans Strøm besøkte området rundt 1760. Da var Sunnylven en del av Nordalens prestegjeld og Sunnylven sogn hadde 867 innbyggjarar i 1757  (av disse 240 fra Geiranger). Hans Strøm skriver i 1766: 

Franskmannen Jacques de la Tocnaye passerte gjennom Hellesylt på reise nedover Vestlandet i 1799 (reisedagboka hans er kjent for de nådeløse beskrivelsene). Han kom med båt fra Stranda på en søndag med preken:

Henrik Ibsen besøkte Hellesylt på reisen sommeren 1862. Kirken var da ny og Sunnylven var fra 1861 eget prestegjeld. Sunnylven og soknepresten Ole Olsen Barman (f.1816) kan være inspirasjon for Ibsens dramatiske dikt *[[Brand]]*. Andre akt av *Brand* begynner slik: «(Nede ved Fjorden med bratte Bergvægge omkring. Den gamle forfaldne Kirke ligger paa en liden Bakke i Nærheden. Et Uveir trækker opp).» Femte akt beskriver den nye kirken klar til å bli innviet «(Halvandet år senere. Den nye kirke står fuldfærdig og smykket til indvielsen. Elven rinder tæt forbi. Det er tidlig tåget morgen.) (KLOKKEREN er ifærd med at hænge kranse op udenfor kirken; lidt efter kommer SKOLEMESTEREN.)»

Jacob Mathias Calmeyers tegning av «Sönelvens Kirke i Søndmør» ble trykket i Christian Tønsbergs «Norge fremstillet i Tegninger» (1848). Peter Chr. Asbjørnsen, Ibsens venn og stoffkilde, leverte forklarende tekst til tegningene, og om kirken på Hellesylt skrev Asbjørnsen: «Ved Bunden af Fjorden oppe paa Bakken ved Hellesylt seer man Sönelvens Kirke. Elven styrer sin betydelige Vandmasse forbi den ud i Fjorden.»

## Prester

Sunnylven var til 1861 en del av Norddal prestegjeld, for prester før 1861 se Norddal kirke. Listen er ufullstendig.
* Ole Olsen Barman 1861-1867
* Christian Martin Eckhoff 1867-1874
* Bernt Martin Bye 1875-1879 (i Seljord deltok han i redning av forlist ballong fra Paris; omkom på fjelltur i Sunnylven i 1879)
* Emil Bischoff Riis 1880-1882
* Hans Kristian Hoff 1883-1893
* Ludvig Bernhard Nielsen 1895-

## Referanser


## Litteratur
* 

## Eksterne lenker
* 
* Kulturnett Møre og Romsdal: Sunnylven kyrkje
* Stranda menighet
*
Indre Sula kirke

**Indre Sula kirke** (Indre Sula kyrkje) er en korskirke fra 1984 i Sula kommune, Møre og Romsdal fylke. Den er en del av Den norske kirke og hører til Nordre Sunnmøre prosti i Møre bispedømme.

Byggverket er i tre og har 290 plasser.

## Referanser


## Litteratur
* 

## Eksterne lenker
*
Hov kirke (Sunndal)

**Hov kirke** er en langkirke i nygotisk stil fra 1887 i Sunndal kommune, Møre og Romsdal fylke. Den er en del av Den norske kirke og hører til Hov sogn, Indre Nordmøre prosti i Møre bispedømme.

Byggverket er i tre og har 300 plasser.

Den forrige kirken på stedet blåste overende i 1885 av et kraftig vindkast, og den nye kirken fra 1887 ble bygget relativt lav og med lavt tårn av hensyn til de spesielle vindforholdene på Sunndalsøra.

I 1685 ble Løken (Leikvin) kirke (den daværende hovedkirken i Sunndal) ødelagt av snøskred og ikke gjenreist. Hov ble deretter hovedkirke. Kirkegården på Løken ble fremdeles brukt 200 år etter at kirkebygget ble ødelagt.

## Tidligere kirkebygg

Det er usikkert hvor mange kirkebygg det har vært på Hov i Sunndal. Hov er nevnt som eget sogn på 1300-tallet og hadde da trolig egen kirke. Det som trolig var en stavkirke fra middelalderen brant ned 6. mai 1647. Til erstatning for den nedbrente ble det reist en korskirke av tømmer og den sto klar i 1649 eller 1650. Allerede på begynnelsen av 1700-tallet var tømmerbygningen i dårlig forfatning («brøstfeldig» og råtten) og blåste ned i 1725. 

Ny korskirke av tømmer sto klar i 1726, denne bygningen ble svært skadet av snøras i mars 1727 og ny kirke ble reist i 1729 dels med gjenbruk av tømmeret. Bygget fra 1729 var en korskirke med tårn. Dette bygget ble skadet av lufttrykk fra snøras i 1820 og i 1849, og sognepresten bemerket at den gamle kirke «hælder nu til alle sider». Tross dårlig stand ble bygget stående. 

Tegninger til kirke utført av arkitekt Holtermann ble godkjent i 1859 og nytt bygg ble satt opp ved siden av det gamle og vigslet i mai 1864. Bygget fra 1864 var i tømmer og utformet som en avlang åttekant med firkantet tilbygg for sakristi og inngangsparti i henholdsvis øst og vest. Byggmester Ole P. Tøfte (eller Tofte) som tidligere hadde bygget tre åttekantkirker, blant annet Romfo kirke, ble ikke betrodd dette oppdraget. Tøfte skal ha sagt at bygget ikke ville holde i 20 år.
 

Søndag 20. januar 1884 ble gudstjenesten avbrutt på grunn av kraftig vind som gjorde stor skade på bygget. 22. februar 1885 ble bygget knust til pinneved av vind, kirkeklokkene og kalken var uskadd. Da Knud Knudsen passerte stedet i 1863 noterte han at Hov kirke var en laftet kirke formet som en «avlang åttekant, like som den i Kleve utsokn til Bolsø». Kleive kirke var da nybygd og Knudsen hadde passert Kleive litt tidligere samme reise.

Gerhard Schønings tegning fra august 1773 viser en kirke med korsform med takrytter over krysset, den hadde fire vinduer og inngang til koret fra øst, inngang i tverrarm fra sør og trolig også fra vest.

I 1868 blåste også denne kirken ned, og det ble satt i gang kronerulling (hvor blant andre Barbara Arbuthnott bidro) for ny kirke. Den 85 år gamle byggmesteren Ole Tøfte (som bygget blant annet Romfo kirke) skal ifølge historien ha uttalt at kirken var for høy og smal, den kom ikke til å stå i 30 år.

## Referanser


## Litteratur
* 

## Eksterne lenker
* 
* Sunndal kommune
* 
* Hemneslekt om kirken 
* Tegning av tidligere kirke
Øksendal kirke

**Øksendal kirke** er en langkirke i nygotisk stil fra 1894 i Sunndal kommune, Møre og Romsdal fylke. Den er en del av Den norske kirke og hører til Indre Nordmøre prosti i Møre bispedømme.

Byggverket er i tre og har 260 plasser.

Den forrige kirken på stedet var en korskirke. Den nåværende kirken har en del inventar fra den tidligere kirken, deriblant altertavlen. Noe av inventaret er rosemalt.

Det er kirkegård ved kirken.

## Referanser


## Litteratur
* 
* 

## Eksterne lenker
* 
* 
*
Åsskard kirke

**Åsskard kirke** er en langkirke fra 1876 i Surnadal kommune, Møre og Romsdal fylke. Den er en del av Den norske kirke og hører til Indre Nordmøre prosti i Møre bispedømme.

Byggverket er i tre og har 250 plasser. Den ligger ved Fylkesvei 65 (Åsskardsvegen) og er omgitt av en kirkegård med steingjerde.

Åsskard kirke var hovedkirke i den tidligere kommunen Åsskard som eksisterte fra 1895 til 1965. 

## Referanser


## Litteratur
* 

## Eksterne lenker
* 
* 
*
Ikornnes kirke

**Ikornnes kirke** er en arbeidskirke fra 1978 i Sykkylven kommune, Møre og Romsdal fylke.

Byggverket er i betong og har 350 plasser.

Kirkegården ved Sykkylven kirke benyttes også for Ikornnes.

## Referanser


## Eksterne lenker
*
Sykkylven kirke

**Sykkylven kirke** (Sykkylven kyrkje) er en arbeidskirke fra 1990 i Sykkylven kommune, Møre og Romsdal fylke.

Byggverket er i betong og har 850 plasser.

## Referanser


## Eksterne lenker
* 
* 
* 
* Sykkylven menighet
Langøy kapell

**Langøy kapell** er en langkirke fra 1935 på Langøya i Averøy kommune, Møre og Romsdal. Den er en del av Den norske kirke og hører til Ytre Nordmøre prosti i Møre bispedømme.

Byggverket er i tre.

## Litteratur
* 

## Eksterne lenker
* Averøy kirkelige fellesråd
* Bilder fra kapellet
*
Straumsnes kirke

**Straumsnes kirke** er en langkirke fra 1864 på Grimstadhøgda, i Tingvoll kommune, Møre og Romsdal fylke. Den er en del av Den norske kirke og hører til Indre Nordmøre prosti i Møre bispedømme.

Straumsnes kirke er 250–270 m² og har litt over 300 sitteplasser.

Byggverket er i tømmer. Et lynnedslag den 6. november 2006 gjorde stor skade på kirken. Kirken måtte restaureres og åpnet igjen julen 2006.

Det er kirkegård ved kirken.

## Referanser


## Litteratur
* 

## Eksterne lenker
* 
*
St. Jetmund kirke

**St. Jetmund kirke** (Sankt Jetmund kyrkje) er en langkirke fra rundt 1155 på Åheim i Vanylven kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme.

Byggverket er i marmor og stein. Kirken ble revet i 1863, men gjenreist fra 1937 og vigslet på nytt i 1957. Steinen var spredd rundt i bygda og hadde vært benyttet i forskjellige bygg. Den måtte samles inn igjen før kirken ble bygget opp igjen på de gamle murene som sto tilbake. Det var laget skisser av kirken før den ble revet. Arkitekter ved gjenoppbyggingen var Johan Lindstrøm og Cato Engen.

«Sankt Jetmund» er et norsk navn på den engelske helgenen Edmund martyren.

## Referanser


## Litteratur
* 
* 

## Eksterne lenker
* 
*
Syvde kirke

**Syvde kirke** er en laftet langkirke fra 1837 i Vanylven kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme. Etter kirkeloven fra 1851 var kirken for liten og måtte utvides i 1870–71. I 1907 ble skipet forlenget, og kirken fikk nytt vesttårn og våpenhus. Sakristilbygget er fra 1950-årene. Kirken er ellers restaurert i 1971, 1988 og 2014. Den avløste i sin tid en middelalderkirke som stod et annet sted i Syvde.

## Fotnoter


## Litteratur
* 
* 

## Eksterne lenker
* 
* Kulturnett Møre og Romsdal om Syvde-kirkene
* Kulturminneatlas Møre og Romsdal om det tidligere kirkestedet
*
Carl Fogarty

**Carl Fogarty** (født 1. juli 1965 i Blackburn, Lancashire)) er en legendarisk britisk motorsykkelfører som har vunnet VM i roadracing i klassen Superbike fire ganger (1994, 1995, 1998 og 1999), i tillegg til en rekke andre viktige konkurranser innen motorsykkemiljøet. Mellom 1994 og 1999 vant Fogarty tilsammen 59 løp i VM-rundene i Superbike med sin Ducati motorsykkel (fabrikklag).

## Karriere
* 2007 Grunnlegger Team Foggy Racing
* 2001 Grunnlegger Foggy Petronas Racing 
* 2000 Måtte gi seg etter en ulykke og fullførte ikke
* 1999 World Superbike Championship, 1.-plass
* 1998 World Superbike Championship, 1.-plass
* 1997 World Superbike Championship, 2.-plass
* 1996 World Superbike Championship, 4.-plass
* 1995 World Superbike Championship, 1.-plass
* 1994 World Superbike Championship, 1.-plass
* 1993 World Superbike Championship, 2.-plass
* 1992 World Superbike Championship, 9.-plass 
* 1992 World Endurance Championship, 1.-plass
* 1991 World Superbike Championship, 7.-plass
* 1990 FIM F1 World Cup, 1.-plass
* 1990 Senior and F1 Isle of Man TT races, 1.-plass
* 1989 World TT Formula 1, 1.-plass
* 1989 750cc Isle of Man TT, 1.-plass
* 1988 World TT Formula 1, 1.-plass

## Referanser


## Eksterne lenker
* 
* 
*  Foggy Petroans Racing 2003-2006 / Team Foggy Racing 2007...
Vestnes kirke

**Vestnes kirke** er en langkirke fra 1872 i Vestnes kommune, Møre og Romsdal fylke. Den er en del av Den norske kirke og hører til Indre Romsdal prosti i Møre bispedømme.

Kirken står på Vestnesgarden, som har vært kirkested siden før 1589. Byggverket er i tre og har 480 plasser. På alteret står et krusifiks fra 1639 som bærer Jens Bjelkes og hustruens initialer.

Det er kirkegård ved kirken.

## Litteratur
* 

## Referanser


## Eksterne lenker
* 
*
Austefjord kirke

**Austefjord kirke** (Austefjord kyrkje) er en langkirke i Volda kommune, Møre og Romsdal fylke. Den er en del av Den norske kirke og hører til Søre Sunnmøre prosti i Møre bispedømme.

Byggverket er i tømmer og har 150 plasser.

Kirken ble opprinnelig oppført i 1773–74 som Nes kirke i Bjugn, og ble flyttet til Austefjord og innviet der den 1. juli 1880.

Det er kirkegård ved kirken.

## Referanser


## Litteratur
* 
* 

## Eksterne lenker
* 
*
Bjørke kirke (Volda)

**Bjørke kirke** i Storfjorden (også kjent som Storfjord kirke på Bjørke) er en langkirke fra 1920 i Volda kommune, Møre og Romsdal. Den er en del av Den norske kirke og hører til Søre Sunnmøre prosti i Møre bispedømme.

Grunnarbeidet begynte i februar 1919, og kirken ble vigslet 16. september 1920.

Byggverket er i tre og har 200 plasser.

Det er kirkegård ved kirken.

## Referanser




## Litteratur
* 

## Eksterne lenker
* 
* Bjørke kirke Ørsta kirkelige fellesråd 
*
Vanylven kirke

**Vanylven kirke** (Vanylven kyrkje) er en langkirke fra 1863 i Vanylven kommune, Møre og Romsdal fylke. Den er hovedkirka for Vanylven sogn i Søre Sunnmøre prosti, Møre bispedømme og ligger på Slagneset.

Arkitekt var Georg Andreas Bull.

Noe av inventaret, bl.a. den gamle kirkeklokken, ble flyttet fra kirka på Åheim, St. Jetmunds kirke. Taket på kirka ble nytekt med skifer i 1868. Kirka har pipeorgel innkjøpt i 1908. Ny kirkeklokke ble innkjøpt etter at den gamle ble ødelagt i 1892. Siden 1952 er det bygget nytt sakristi og våpenhuset er blitt reparert.
Byggverket er i stein og har 320 plasser.

Det er kirkegård ved kirken.

## Referanser


## Litteratur
* 
* 

## Eksterne lenker
* 
*